**Ministru kabineta noteikumu projekta „Grozījumi Ministru kabineta 2012.gada 15.maija noteikumos Nr.341 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumu un izdevumus un nosaka sabiedriskā transporta pakalpojuma tarifu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru prezidenta 2013.gada 28.maija rezolūcija Nr.45/L-1580-jur.  Valdības deklarācijas 79. punkts paredz pilnveidot pasažieru pārvadājumu sistēmu, nodrošinot visā valsts teritorijā pieejamus un izmaksu efektīvus pasažieru pārvadājumus.  Informatīvais ziņojums „Par sabiedriskā transportā pārvadāto personu uzskaites un identificēšanas jautājumu analīzi un priekšlikumu izstrādi” (apstiprināts ar MK 2014.gada 14.janvāra sēdes protokollēmumu Nr.2; 32.§).  Sabiedriskā transporta pakalpojumu likuma 5.panta trešās daļas 4.punkts, 11.panta pirmā un otrā daļa, 12.panta trešā daļa, 14.panta otrā daļa un 16.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru prezidenta 2013.gada 28.maija rezolūciju Nr.45/L-1580-jur Satiksmes ministrijai tika uzdots izvērtēt nepieciešamību izveidot darba grupu, lai sagatavotu priekšlikumus un piedāvātu iespējamos risinājuma variantus personu ar invaliditāti identifikācijai un uzskaitei.  Saskaņā ar Ministru kabineta 2013.gada 1.oktobra sēdē (prot. Nr.51  52.§) nolemto, lai nodrošinātu jautājumu par sabiedriskajā transportā pārvadāto personu ar invaliditāti uzskaites un identificēšanas problēmu analīzi un izstrādātu priekšlikumus problēmu risināšanai, tika izveidota darba grupa Pārresoru koordinācijas centra vadībā ar uzdevumu sagatavot un iesniegt Ministru kabinetā priekšlikumus par sabiedriskajā transportā pārvadāto personu uzskaiti un identificēšanu.  Analizējot ar sabiedriskajā transporta pārvadāto personu uzskaiti un identificēšanu saistītos normatīvos aktus un pašvaldību saistošos noteikumus, tika konstatētas vairākas problēmas to pasažieru, kam piešķirti braukšanas maksas atvieglojumi, uzskaitē un identificēšanā (personas ar invaliditāti, pirmsskolas vecuma bērni, bērni bāreņi, politiski represētās personas, nacionālās pretošanās kustības dalībnieki, vispārējo izglītības iestāžu izglītojamie).  Šobrīd personām, kurām valsts noteikusi braukšanas maksas atvieglojumus, braukšanas biļetes tiek izsniegtas, uzrādot attiecīgai kategorijai atbilstošu apliecību. Minēto pasažieru uzskaite sabiedriskajā transportā tiek organizēta, izsniedzot tiem braukšanas tiesības apliecinošu dokumentu – biļeti, kurai ir piemērota 100% atlaide.  Šobrīd valstī kopumā par to kategoriju pasažieru pārvadāšanu, kuriem ir tiesības izmantot sabiedrisko transportu ar braukšanas maksas atvieglojumiem, pārvadātāju transporta pakalpojumus un zaudējumus uzskaita dažādos veidos:   * Reģionālo starppilsētu nozīmes maršrutu un reģionālo vietējās nozīmes maršrutu pārvadātāji biļešu tirdzniecību autobusos veic, lietojot kases aparātus, kas drukā papīra biļetes (čekus); * Gandrīz visās autoostās papīra biļetes tiek pārdotas sistēmas „Baltic Lines” ietvaros. Šī sistēma paredz arī elektronisku biļešu iegādi internetā, tai skaitā, saņemot uz mobilo tālruni SMS ar biļetes kodu, pasažieriem, kuri biļetes iegādājas par maksu, kā arī personām ar braukšanas maksas atvieglojumiem („0” cenas biļete un maksa par pakalpojumu); * Vilcienu kasēs biļetes tiek pārdotas, izmantojot sistēmu VIPUS. Vilcienu vagonos konduktori pārdod tipogrāfiski sagatavotas biļetes vai lietojot kases aparātus, kas drukā papīra biļetes (čekus); * Situācija republikas pilsētās sabiedriskā transporta biļešu tirdzniecības organizēšanā ir atšķirīga (realizē tipogrāfiski drukātas biļetes vai papīra biļetes pārdod, izmantojot transportlīdzeklī esošu kases aparātu); * Ir konstatētas divas pieejas elektronisko biļešu tirdzniecībā. Elektroniskā biļešu sistēma ir ieviesta un darbojas Rīgā – E-talona biļešu sistēma (personificētas un nepersonificētas viedkartes - abonementa biļetes datu nesēji (e-taloni)) un izmantojot eksistējošu biļešu sistēmu, neieviešot nekādu papildus sistēmu, bet izmantojot bankas maksājuma kartes ar bez kontakta funkciju (sīkmaksājumu kartes) norēķinos par transporta pakalpojumiem norēķinās Jelgavā – izmantojot AS „SEB banka” sīkmaksājumu kartes (E-karte) (sīkmaksājumu karte, kas vienlaicīgi kalpo, kā apliecība skolēniem, pensionāriem). Par bankas karšu izmantošanu norēķinos par transporta biļetēm lēmumu ir pieņēmušas Jūrmalas, Liepājas un Rēzeknes pilsētas domes. Šādas pieejas iespējamo piemērošanu apsver arī citas pilsētas pašvaldības, kā arī AS „Pasažieru vilciens” pārvadājumos ar vilcieniem, kas līdz šī gada septembrim izmantoja E-talona biļešu sistēmu, bet atzina to par ekonomiski neizdevīgu un šobrīd meklē risinājums kā efektivizēt pārvadājumu norēķinu kārtību to lietotājiem.   Esošajā situācijā pastāv vairāki būtiski nekorektas personu uzskaites riski:   * pastāv iespēja viltot, pavairot biļetes/mēnešbiļetes, apliecības izziņas u.tml.; * nav nodrošināta konkrētas personas identificēšana biļešu pārdošanas brīdī; * sabiedriskā transporta pakalpojuma sniedzējs (pārvadātājs) ir iesaistīts atvieglojuma nodrošināšanas procesā, kā rezultātā:   + pārvadātājs nenodrošina uzskaiti, ka, atbilstoši sniegtajam transporta pakalpojumam, biļete ir pārdota konkrētai atvieglotas kategorijas personai, kā arī nenorāda biļetē informāciju par transporta pakalpojuma tarifu, atlaides apmēru, cenu (summa apmaksai) un PVN apmēru;   + pārvadātājam tiek nepamatoti palielināts administratīvais un finanšu slogs, jo pārvadātājam ir nepieciešams nodrošināt papildus atlaides un personas identificēšanu;   + pastāv iespējami riski par pārvadātāju interešu konfliktu, jo pārvadātājs ir darījumu apjoma palielināšanā ieinteresētā persona, pats pārvadātājs uzskaita darījumus ar atviegloto kategoriju personām un sagatavo atskaiti par veiktajiem darījumiem ar atviegloto kategoriju personām un iesniedz atskaites kompensācijas par personu ar atvieglojumiem pārvadāšanu saņemšanai no valsts un pašvaldības, bet pilnībā nenodrošina atvieglojumu saņēmušo personu identifikāciju; * nepietiekamā apmērā nodrošināts atvieglojumu administrēšanas kontroles mehānisms; * sniedzot sabiedriskā transportā pakalpojumus, nodrošinot biļešu tirdzniecību un klientu apkalpošanu, tiek izpausts atviegloto kategoriju personu sociālais statuss; * pirmsskolas vecuma bērnu pārvadājumi sabiedriskajā transportā notiek bez maksas, attiecīgi nav lietderīgi veikt to papildus uzskaiti un identificēšanu.   Ņemot vērā minētos iemeslus, konstatējams, ka esošā uzskaites kārtība ir neprecīza un, iespējams, rada nepamatotus izdevumus valsts budžetam, jo valstij saskaņā ar normatīvajiem aktiem ir jākompensē pārvadātajiem nesaņemtie ieņēmumi par personu ar braukšanas maksas atvieglojumiem pārvadāšanu.  Turklāt līdzšinējais subsīdiju piešķiršanas mehānisms, kad tiek finansēts pakalpojumu sniedzējs, nav pareizs, nepieciešams to mainīt, lai palīdzību saņemtu pakalpojuma ņēmējs.  Atbilstoši 2012.gada 15.maija Ministru kabineta noteikumu Nr.341 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr.341) prasībām no valsts budžetā šim mērķim paredzētajiem līdzekļiem pārvadātājiem tiek kompensēti ar sabiedriskā transporta pakalpojumu sniegšanu saistītie zaudējumi, valsts garantētā peļņa, kā arī nesaņemtie ieņēmumi:   * par tādu kategoriju pasažieru pārvadāšanu, kurām pasūtītājs noteicis braukšanas maksas atvieglojumus; * par tādu pasažieru pārvadāšanu, kuriem noteikti braukšanas maksas atvieglojumi saskaņā ar normatīvajiem aktiem par pasažieru kategorijām, kuras ir tiesīgas izmantot braukšanas maksas atvieglojumus.   MK noteikumi Nr.341 paredz, ka nesaņemtos ieņēmumus iekļauj kopējos zaudējumos un finansē no pasūtītāja budžeta, pēc tam nosakot kompensācijas apmēru.  Esošā atvieglojumu uzskaites kārtība nenodrošina skaidru un precīzu valsts budžeta līdzekļu izmantošanu un uzskaiti. Lai samazinātu administratīvo un finanšu slogu valsts budžetam, kas, rada nepamatotus izdevumus, ir nepieciešams pilnveidot esošo kārtību. Ir nepieciešams precizēt atvieglojumu administrēšanas kārtību, ievērojot šādus nosacījumus:   * pašvaldībām (pasūtītājiem) jābūt saglabātai, pēc saviem ieskatiem, pašvaldības atvieglojumu administrēšanas kārtības izvēles iespējai; * pārvadātājiem jābūt saglabātai savu biļešu realizācijas kartības izvēles iespējai; * precizējot kārtību par nesaņemto ieņēmumu kompensēšanu, pārvadātajam, saskaņā ar MK noteikumos Nr.341 noteikto, nav pieļaujama administratīvā un finanšu sloga uz valsts budžetu palielināšana.   MK noteikumi Nr.341 izstrādāti, lai uzlabotu esošo atvieglojumu kompensācijas administrēšanas kārtību un nodrošinātu šādu prasību izpildi:   * pasažieris pārvadātajam par kompensējamu transporta pakalpojumu veic bezskaidras naudas apmaksu, lai veiktu uzskaiti, kurš ir apmaksājis transporta pakalpojumu, kā arī neatkarīgu naudas plūsmas un nodokļu uzskaiti; * nodrošināt, bet nepalielinot valsts un pašvaldību administratīvo un finanšu slogu, kā arī, lai izslēgtu interešu konfliktu situāciju, neiesaistot pārvadātājus:   + valsts atvieglojumu aprēķinu un bezskaidras naudas apmaksu saskaņā ar transporta pakalpojuma (biļetes) iegādes faktu, ņemot vērā valsts noteiktus ierobežojumus, nepieļaujot pārvadātāja avansēšanu vai pārvadātāja izdevumu palielināšanu kompensācijas apmaksas kavējuma dēļ;   + atviegloto kategoriju personu identificēšanas precīzu procesa pārraudzību atbilstoši normatīvo aktu noteiktajām prasībām;   + precīzu atvieglojumu administrēšanas procesa pārraudzību; * nodrošināt atviegloto personu sociālā statusu neizpaušanu sabiedriskajā transportā, biļešu tirdzniecības un klientu apkalpošanas vietās.   MK noteikumu Nr.341 7.pielikuma 14. ailē tiek dzēsti vārdi: „un valsts noteiktajiem atvieglojumiem par invalīdu pārvadāšanu”. |
| 3. | Projekta izstrādē iesaistītās institūcijas | Ar Ministru prezidenta 2013.gada 14.oktobra rīkojumu Nr.365 tika izveidota darba grupa priekšlikumu izstrādei par sabiedriskajā transportā pārvadāto personu uzskaiti un identificēšanu. Darba grupā tika iekļauti pārstāvji no Pārresoru koordinācijas centra, Satiksmes ministrijas, Vides aizsardzības un reģionālās attīstības ministrijas, Finanšu ministrijas (Valsts ieņēmuma dienests (VID)), Labklājības ministrijas. |
| 4. | Cita informācija | Nav. |

|  |  |  |  |
| --- | --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tiešā veidā ietekmē VSIA „Autotransporta direkcija”, sabiedriskā transporta pārvadājumu pakalpojumu sniedzējus, pašvaldības. | |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina sabiedrības mērķa grupas tiesības un pienākumus, bet samazina veicamo darbību apjomu.  Tiesiskais regulējums nemaina valsts politiku vai finansējuma apjomu konkrētām atvieglojumus saņemošām sociālajām grupām, bet piedāvā uzlabot tikai esošo atvieglojumu administrēšanas kārtību.  MK noteikumu projekts neparedz informācijas sniegšanas un uzglabāšanas pienākumu, ņemot vērā minēto, netiek paredzēta ietekme uz administratīvo slogu. | |
| 3. | Administratīvo izmaksu monetārs novērtējums | MK noteikumu projekts šo jomu neskar. | |
| 4. | Cita informācija | Nav. | |
| IV. Tiesību akta projekta ietekme uz spēkā esošo tiesību normu sistēmu | | | |
| 1. | Nepieciešamie saistītie tiesību aktu projekti | | MK noteikumu projektu paredzēts virzīt vienlaicīgi ar MK noteikumu projektu „Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos”, kuri stāsies spēkā 2015.gada 1.aprīlī un MK noteikumu projektu „Grozījumi Ministru kabineta 2012.gada 28.augusta noteikumos Nr.599 „Sabiedriskā transporta pakalpojumu sniegšanas un izmantošanas kārtība”, kuri stāsies spēkā 2015.gada 1.aprīlī. |
| 2. | Atbildīgā institūcija | | Pārresoru koordinācijas centrs. |
| 3. | Cita informācija | | Nav |
| V. Sabiedrības līdzdalība un komunikācijas aktivitātes | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Sabiedrības līdzdalība MK noteikumu grozījumu projekta izstrādē tika nodrošināta, jo MK noteikumu projektā ietvertais regulējums vērtējams kā sabiedrības mērķa grupai labvēlīgs, ņemot vērā to, ka tas paredz iesniedzamās un apstrādājamās informācijas vienību samazināšanos, ar to samazinot administratīvās izmaksas.  2014.gada 29. maijā noteikumu projektu saskaņošanas procesa ietvaros, PKC vadītā darba grupa organizēja tikšanos ar sociālās atstumtības riskam pakļauto personu intereses pārstāvošajām biedrībām, t.sk. „Latvijas politiski represēto apvienības”, Latvijas Cilvēku ar īpašām vajadzībām sadarbības organizācijas SUSTENTO un Īslīces SOS bērnu ciemata un Jelgavas SOS jauniešu mājas pārstāvjiem, kā arī citām iesaistītajām pusēm. Uzaicināto sabiedrisko organizāciju pārstāvji izteica atzinību par darbu pie pārejas no „0” biļetēm uz elektronisku pasažieru identifikācijas sistēmu un atbalstīja normatīvajā regulējumā plānotās izmaiņas. Tikšanās laikā minētie priekšlikumi ir ņemti vērā, uzlabojot darba grupas izstrādāto normatīvo regulējumu. |
| 2. | Sabiedrības līdzdalība projekta izstrādē | | Pēc darba grupas vadītāja priekšlikuma uz darba grupas sanāksmēm tika pieaicināti attiecīgo nozaru eksperti no Latvijas Pasažieru pārvadātāju asociācijas (LPPA), Latvijas Pašvaldību savienība (LPS), VSIA „Autotransporta direkcija” (ATD), Latvijas Komercbanku asociācijas (LKBA), A/s „Pasažieru vilciens” (PV), SIA „Rīgas karte” (RK). „Latvijas politiski represēto apvienība”, Latvijas Cilvēku ar īpašām vajadzībām sadarbības organizācijas SUSTENTO un Īslīces SOS bērnu ciemata un Jelgavas SOS jauniešu mājas pārstāvjiem. |
| 3. | Sabiedrības līdzdalības rezultāti | | Sabiedrības pārstāvji – nozaru eksperti – atbalsta MK noteikumu Nr.341 izstrādes nepieciešamību. |
| 4. | Cita informācija | | Nav. |

|  |  |  |
| --- | --- | --- |
| VI. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Satiksmes ministrija (VSIA „Autotransporta direkcija”), Labklājības ministrija, Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta institūciju esošo funkciju ietvaros |
| 3. | Cita informācija | Nav | |

Anotācijas III sadaļa – MK noteikumu projekts šo jomu neskar.

Pārresoru koordinācijas centra vadītājs P.Vilks

05.03.2015 11:29

1710

V.Bolēvics,

67082925, [Valters.Bolevics@pkc.mk.gov.lv](mailto:Valters.Bolevics@pkc.mk.gov.lv)